ועדת הפנים והגנת הסביבה, כנסת 20, פרוטוקול מספר 712, 2018-08-15 11:30

חמד עמאר: בוקר טוב לכולם, אנחנו פותחים את ישיבת ועדת הפנים בנושא תיקון אכרזה על חלק משמורת טבע הר מירון לפי תוכנית מתאר מחוזית מס' תממ/5/9/2 – חורפיש.

חמד עמאר: אני אגיד לכם את האמת, הנושא הזה מאוד מאוד חשוב לי.

חמד עמאר: אנחנו מדברים על הנושא הזה ומנסים להביא את זה לוועדת הפנים חודשים, פנה אליי ראש המועצה, פניתי ליושב-ראש הוועדה, ואני הייתי מוכן להגיע היום מהצפון בגלל חשיבות העניין להביא את האפשרות של המועצה המקומית להמשך תכנון ושנהיה אחרי בכל התכנון ביישוב חורפיש.

חמד עמאר: אני רוצה להודות לראש המועצה מר מופיד מרעי על כל המאמצים שהוא עושה במינהל התכנון, המאמצים שהוא עושה ועושה משרד הפנים, שנגיע ליום הזה שהיישוב חורפיש יכול לתכנן, להתקדם, לקבל אישור בנייה ותוכניות הבנייה יסתיימו שם.

חמד עמאר: לכן אני מודה לכל אחד ואחד שהגיע, ואני רוצה לקבל סקירה קודם כל ממינהל התכנון על מה אנחנו מדברים, מה מדברים, אחרי זה אני אשמע את כל הגורמים המקצועיים ואני אתן גם לראש המועצה המקומית ולצוות שהגיע איתו שייתן את דבריו, ובסוף אנחנו נשמע את היועצת המשפטית שלנו ואני מאמין שאנחנו היום נאשר את הצו.

חמד עמאר: בבקשה.

אורי אילן: ברשותך, אדוני, גם בשם הוועדה המחוזית צפון וגם בשם מינהל התכנון, נמצאת פה מירי ממטה הדיור - - -

ליאור שחר: גם משרד הפנים.

אורי אילן: וגם המשרד הפנים אתנו.

אורי אילן: מינהל התכנון יחד אתנו, יחד עם הרשות המקומית, מוביל בשנים האחרונות הכנת תוכנית מתאר כוללנית כמו בכל הישובים, כמעט בכל 94 היישובים במחוז צפון, כולל כל היישובים הדרוזיים.

אורי אילן: התוכנית הכוללנית בחורפיש מוסיפה לחורפיש שטחים ניכרים שבהם כרגע לפי התוכנית המוצעת אפשר יהיה להוסיף כ-3,000 יחידות דיור.

אורי אילן: זה מכין את חורפיש שיש בה היום כ-6,160 תושבים רשומים להגדיל אותה לתכולה של 21,500 נפש.

חמד עמאר: הגידול הטבעי של העדה הדרוזית אנחנו נגיע לזה ועוד - - -

אורי אילן: אדוני, אתה אמרת את זה.

אורי אילן: אבל אתה יודע, יש כאלה שאומרים שזה סובב ומסובב, שאם יהיה מקום ואם יהיה - - - ואם אפשר יהיה לבנות ואפשר יהיה להתפתח אז הדרוזים ישנו את המגמה של הגידול הטבעי שלהם - - -

חמד עמאר: יחזרו לימים ימימה?

קריאה: יחזרו למוטב.

אורי אילן: כן, ויחקו אותנו החילונים האשכנזים, שאנחנו עכשיו עומדים בראש מצעד הריבוי הטבעי.

אורי אילן: אני עצמי יש לי חמישה ילדים - - -

חמד עמאר: שיהיו בריאים.

אורי אילן: אני מזמין גם את העדה הדרוזית להצטרף אלינו.

קריאה: חמסה חמסה.

אורי אילן: קודם כל אני רוצה להגיד משהו כללי.

אורי אילן: רוב רובם של היישובים הדרוזיים בצפון, גם אלה בכרמל, נמצאים באיזורים רגישים.

אורי אילן: הדרוזים באופן היסטורי עלו על ההרים כדי להגן על עצמם, והכפרים נמצאים במקומות שהם קשים מאוד לתכנון, ובעצם לשם כך התכנסנו גם היום.

אורי אילן: חלקם של היישובים נמצאים ממש בלב שמורות טבע.

אורי אילן: ואני לא בו מקום.

אורי אילן: בכלל לא.

אורי אילן: שלא יובן לא נכון.

אורי אילן: אנחנו לא צריכים להסביר, אני מתכוון, מוסדות התכנון לא צריכים להסביר לדרוזים מה זה שמורות טבע.

אורי אילן: הם חיים בתוך שמורות הטבע, הם מעריכים אותן, שומרים עליהן, וגם מתפרנסים – חלק מנכסי התיירות ואיכות החיים בכפרים הדרוזיים הם תוצאה של היותם בתוך שמורות הטבע, והחוכמה שלנו, של מוסדות התכנון למצוא את האיזונים בין הדברים האלה.

אורי אילן: עברנו עם תוכנית המתאר הכוללנית הזאת עברנו כברת דרך ארוכה.

אורי אילן: עברנו את כל מוסדות התכנון למעשה, ואנחנו נמצאים היום ממש בשלב הסופי שאנחנו יכולים גם להודיע, גם לבקש מוועדת הפנים של הכנסת כפי שקובע החוק, לגרוע 1,167 דונם מתוך שמורת הר מירון כדי שנוכל לעשות שני דברים.

אורי אילן: האחד, שהמועצה הארצית לתכנון ובנייה תוכל לאשר את השינוי בתוכנית המתאר המחוזית, שזה בסמכותה של המועצה הארצית.

אורי אילן: היא לא יכולה לאשר את השינוי הזה בלי הגריעה של השמורה.

אורי אילן: זה דבר תלוי בדבר.

אורי אילן: ואנחנו הוועדה המחוזית לא יכולה להפקיד את התוכנית שהחליטה עליה, כבר החליטה להפקיד איתה, בלי שהשינוי בתוכנית המתאר המחוזית יאושר.

אורי אילן: זאת אומרת עוד פעם, דבר תלוי בדבר.

אורי אילן: וברגע שוועדת הפנים תאשר את הגריעה הזאת, המועצה הארצית תוכל לאשר את השינוי בתמ"מ והוועדה המחוזית תוכל להפקיד את התוכנית.

אורי אילן: זה אחד התנאים, סעיף 3 בהחלטת הוועדה המחוזית קשורה לסעיף הזה של שמורת הטבע.

אורי אילן: וברגע שהתוכנית תופקע, ואני מתאר לעצמי שיהיו התנגדויות, נעבור את כל התהליכים.

אורי אילן: ואני חושב בשעה טובה, בשנה הבאה בתחילת 2019 נוכל לאשר את התוכנית ולתת לה תוקף.

אורי אילן: זה יהיה אחד הרגעים המאושרים שלי בתפקיד, כשאני אחתום על זה.

חמד עמאר: בהזדמנות זו אני רוצה להודות ליושב-ראש הוועדה חבר הכנסת יואב קיש שהסכים לקיים את הדיון בפגרה כי הוא ראה את חשיבות העניין.

חמד עמאר: שוב, אני רוצה להודות לו.

חמד עמאר: אני דיברתי איתו כמה פעמים והוא הביא את זה בתאריך הזה.

חמד עמאר: אני מבין שבשבוע זה יוצאים לחופשה מרוכזת כל הכנסת, אז תודה ליואב על - - -

אורי אילן: זה ממש חוסך מאתנו - - - דבר תלוי בדבר, צריך להתחיל לסיים, לשחרר את ההחלטות הפורמליות כדי שנוכל לסיים גם את תהליכי אישור התוכנית.

אורי אילן: אני רק רוצה עוד הערה אחת קטנה שהיא חשובה.

אורי אילן: אנחנו לא ממתינים לתוכנית המתאר הכוללנית, ואנחנו מקדמים כרגע ביחד עם הרשות המקומית שלושה מתחמים שיש בהם כמעט 1,300 יחידות דיור בתכנון מפורט שמכוחו ניתן להוציא כבר היתרים.

אורי אילן: כל שלושת המתחמים הם חלק מתוכנית המתאר הכוללנית שד"ר דראושה, חשוב להגיד פה, מוביל את זה ביד רמה, מתכנן שראוי לכל הערכה ואני מודה לו על כל העבודה שהוא עשה עבור מינהל התכנון והרשות.

אורי אילן: זאת אומרת שאנחנו צפויים ב-2019 לא רק לאישור תוכנית מתאר כוללנית, אלא כבר באופן תכליתי אפשרות להוציא היתרי בנייה למאות של יחידות דיור בחורפיש, ולשחרר את הלחץ שהיה שם עד היום.

אורי אילן: וזה לזכותה של ההנהגה המקומית שמובילה את זה בראשותו מופיד.

אורי אילן: אנחנו צריכים שניים לטנגו.

אורי אילן: זה לא מספיק שאנחנו פה לבד.

אורי אילן: אנחנו צריכים רשות מקומית חזקה שיודעת לאן היא הולכת וגם לעמוד בפרץ ובלחצים, וזה לא פשוט הדבר הזה.

אורי אילן: ואם הגענו עד הלום אז זה גם הזמן להגיד תודה רבה ויישר כוח לכל העוסקים במלאכה.

אורי אילן: תודה רבה.

חמד עמאר: תודה רבה לך.

חמד עמאר: תודה גם על כל מה שאתה עושה.

חמד עמאר: אנחנו נפגשנו בצפון, במשרד שלך, הצגת לי התקדמות טובה בכל מה שקשור לתחום הבנייה בצפון.

חמד עמאר: אני חושב שאחת הבעיות הגדולות של המגזר הדרוזי הוא כל הנושא של תכנון ובנייה, כשאני דיברתי שהגידול הטבעי אצל העדה הדרוזית ירד זו אחת הסיבות, שהצעירים לא מוצאים מקום לבנות את הבית שלהם וזו התרבות שלנו שכל מי מתחתן צריך להיות לו בית משלו, אז אתה לא יכול לשנות תרבות בכזאת מהירות.

חמד עמאר: ואז אנשים יעדיפו לא להתחתן, אנשים יעדיפו לא להביא ילדים, ואז אנחנו הגענו למצב שהגידול הטבעי של העדה הדרוזית הוא הכי נמוך במדינת ישראל.

חמד עמאר: משרד הפנים, בבקשה.

ליאור שחר: אנחנו באנו פה רק כדי לברך.

ליאור שחר: אני חושב שאפשר להגיד שהחיינו וקיימנו.

ליאור שחר: במיוחד אי אפשר להתעלם מהאירועים בתקופה האחרונה.

ליאור שחר: אני חושב שקיום הוועדה מבורך והאישור של הבקשה הזו גם מבורך, הגריעה כדי להתקדם לבנייה.

ליאור שחר: אנחנו בהחלט תומכים בבקשה.

חמד עמאר: תודה רבה לך.

חמד עמאר: מי הנציג ממשרד האוצר?

מירי כהן: אורי ייצג אותנו.

אורי אילן: אני ייצגתי את כולם פה.

חמד עמאר: מהמשרד להגנת הסביבה יש מישהו?

תמר רביב: כן, אני תמר רביב.

תמר רביב: אני רוצה לברך על התוכנית.

תמר רביב: רק דבר אחד לדייק מבחינת היקף השטח שמבוקש לגרוע משמורת טבע הר מירון, מדובר על כ-1,090 דונם.

חמד עמאר: אז אין לך עוד מה להוסיף.

חמד עמאר: רשות הטבע והגנים, בבקשה.

ענת יציב: הנציגים שלנו נפגשו כמה פעמים עם נציגי הכפר בניסיון להגיע לפתרונות ראויים לכל הצרכים, והגבולות של התוכנית הכוללנית הם הגבולות - - - עליהם בהסכמה של שני הצדדים.

חמד עמאר: יפה.

חמד עמאר: אני אתן לראש המועצה להגיד כמה דברים ואחרי זה את תסכמי.

לירון אדלר מינקה: יש לי שאלה קודם.

חמד עמאר: בבקשה.

לירון אדלר מינקה: בעצם יש שתי תוכניות, יש את תוכנית המתאר המחוזית שבה עושים את הגריעה כדי לאפשר בסופו של דבר את התוכנית הכוללנית.

לירון אדלר מינקה: יש שטח שיש בו פער קטן בין תוכנית המתאר המחוזית לתוכנית המתאר הכוללנית של 20 דונם או משהו כזה שלא מופיע בתוכנית הכוללנית, זאת אומרת לא מופיע שם איזה שהוא תכנון וכששאלנו לגבי השטח הזה, גם בצילומים רואים שזה שטח מיוער ושטח של חורש צפוף.

לירון אדלר מינקה: וכשעשינו בירור ראשוני קודם הבנו שזה שטח שלא מתוכנן להיות בנוי, אין עליו שום בנייה היום, זה שטח שהוא שטח מדינה, וזה שטח באמת קטן.

לירון אדלר מינקה: זאת אומרת, רק בפערים בין הדברים זה כנראה נשאר.

לירון אדלר מינקה: ורצינו לשאול אם את החלק הזה אולי אפשר להוריד מהגריעה היות שלא מתוכנן שם שום דבר ואנחנו מבינים שמדובר בשטח עם ערכי טבע גבוהים, שטח מאוד תלול שממילא אי אפשר לבנות שם הרבה ולא לגמרי ברור למה צריך לגרוע אותו אם המצב שלו הוא כזה.

לירון אדלר מינקה: זאת השאלה שלנו.

לירון אדלר מינקה: זה שטח יחסית מצומצם והוא נמצא פה ליד - - -

30816: זו שאלה או בקשה.

לירון אדלר מינקה: אנחנו היינו מציעים אולי לשקול שלא לכלול את זה במסגרת הגריעה.

לירון אדלר מינקה: זה שטח באיזור של נבי סבלאן - - -

30816: זה ליד שכונת חיילים משוחררים.

30816: אני מציע שלא נתעסק כרגע.

30816: מה שאושר, מה שסוכם עם רט"ג בוא נאשר אותו.

לירון אדלר מינקה: כי בתוכנית הכוללנית זה לא מופיע בכלל.

קריאה: זה לא לא מופיע.

לירון אדלר מינקה: זה לא בתוך הגבולות.

קריאה: זה בתוך הגבולות חד משמעית.

30816: רט"ג ביקשו להוציא אותו מהגריעה - - -

אורי אילן: רגע, שנייה.

אורי אילן: אני רוצה להבהיר כי מאחורי השאלה אולי יש לי חשש שמתחבא עניין אחר, ואני רוצה להגיד לך מה ההשקפה שלנו.

אורי אילן: השקפה שלנו היא לא בהכרח כל מה שבתוך גבולות של תוכנית מתאר כוללנית של ישוב, כל ישוב, זה שטח לבינוי.

ענת יציב: לא, אבל זה לא בתוך התוכנית, זה מחוץ לתוכנית הכוללנית.

אורי אילן: השינוי בתמ"מ צריך להיות תואם לתוכנית הכוללנית, והגריעה צריכה להיות תואמת לשינוי התמ"מ.

אורי אילן: אם מצאתם 20 דונם, אני לא שמעתי על זה.

חמד עמאר: ממה שהבנתי ממך, מה שהגיע לגריעה אנחנו חייבים לגרוע את הכול ואם אנחנו לא גורעים את הכול אתה לא יכול להתקדם.

לירון אדלר מינקה: אבל התוכנית הכוללנית, 20 דונם האלה של הגריעה שהתוכנית הכוללנית בכלל לא חלה.

30816: הם בתוך בשטח.

קריאה: יש פה בלבול.

חמד עמאר: בוא נשמע את המהנדס הראשי.

מוחמד דראושה: מה שאורי אמר, כל מה שבתוך הקו הכחול זה מבוקש לגריעה.

מוחמד דראושה: מה שמחוץ לקו הכחול לא מבקשים.

אורי אילן: אם מצאת 20 דונם מחוץ לקו הכחול - - -

30816: לא, בדיוק לא.

30816: הם בתוך הקו הכחול והם רוצים להוציא אותם.

מוחמד דראושה: חייבים לגרוע אותם על מנת לאשר את התוכנית הכוללנית.

חמד עמאר: בסדר, הבנו את היועצת המשפטית.

חמד עמאר: בואו נתקדם.

חמד עמאר: מה שהבנתי, זה בתוך הקו הכחול, לכן אנחנו נגרע את זה ואחרי זה אם הם רוצים לשנות אז יביאו את זה לשינוי.

חמד עמאר: אני לא אעצור שום דבר.

חמד עמאר: אני רוצה שנתקדם.

חמד עמאר: גם מינהל התכנון אמר את זה.

חמד עמאר: אני רוצה להתקדם עם התכנון.

מירי כהן: ההמלצה צריכה להיות שכל מה שבקו הכחול של התוכנית הכוללנית אושר לגריעה.

קריאה: בדיוק.

מירי כהן: אם אנחנו נגלה שיש כמה דונמים שהם מחוץ לקו הכחול של הכוללנית, אז - - -

חמד עמאר: בסדר.

חמד עמאר: גם הם מסכימים.

לירון אדלר מינקה: פשוט אנחנו קוראים את הצו, והצו הוא - - -

מירי כהן: אנחנו לא מכירים פשוט את הנתון הזה.

מירי כהן: אנחנו לא יודעת מאיפה גיליתם את זה, כי מבחינתנו כל מה שכרגע מופץ בצו הוא בתוך הקו הכחול שבתוכנית הכוללנית.

מירי כהן: אם יש פער ואנחנו טועים – הגורם היחיד שיכול להגיד את זה, שלושת הגורמים - - -

30816: יש פה בלבול בהצגה של הדברים.

30816: אני אעשה סדר.

מירי כהן: מבחינתנו כשהגענו לפה - - -

חמד עמאר: לא צריך להיכנס לזה.

חמד עמאר: אני מציע - - -

30816: אני גם מציע לא להיכנס לזה - - -

מירי כהן: יכול להיות שבתוכנית המתאר - - -

לירון אדלר מינקה: לא, לא.

לירון אדלר מינקה: לפי תוכנית המתאר שלנו ששלחו, הכוללנית, החלק הזה לא נכלל.

לירון אדלר מינקה: אתם רוצים שהחלטת הוועדה תהיה - - -

מירי כהן: שכל מה שכלול בקו הכחול של התוכנית הכוללנית יאושר לגריעה.

אורי אילן: יש החלטת ועדה מחוזית - - -

חמד עמאר: גם הם מסכימים.

חמד עמאר: כולם מסכימים.

אורי אילן: - - יש לה תשריט והתשריט הזה - - -

חמד עמאר: תודה.

חמד עמאר: בואו נתקדם.

חמד עמאר: אני הבנתי.

חמד עמאר: נדבר על דברים אחרים כי הבנתי מכולם, אין התנגדות גם לרשות הטבע והגנים הלאומיים, אין למשרד לאיכות הסביבה, אין למשרד הפנים, התכנון, כולם כאן מסכימים אז לא צריך להיכנס לנקודה הזאת.

חמד עמאר: בואו נמשיך.

אורי אילן: האמת היא אני שמח מאוד שאנחנו בכלל בדיון הזה.

אורי אילן: בפתיח אני חייב להגיד את זה כי להגיע בסופו של דבר לדיון שהוא מכריע וקריטי בעמידה בתנאים של - - - התוכנית זה יום שהוא מבחינתי גם שמח לי וגם לתושבי חורפיש שאני מקווה מאוד שחלק מהם צופים גם בדיון וגם שמחים יחד איתי כי אין ספק שהיום הזה ייתן לנו עוד דחיפה קדימה כדי להתקדם בתכנון המפורט ומתן היתרים.

אורי אילן: והשטח כפי שנאמר כאן 1,167 דונם - - -

חמד עמאר: זה 1,090.

קריאה: 1,167 לפי התוכנית הכוללנית.

ענת יציב: לא הכול זה שמורה מוכרזת.

ענת יציב: מה שמגיע לפה זה גריעה משמורה מוכרזת.

30816: בסך הכול הגריעה היא 1,167.

קריאה: לא.

קריאה: 1,090.

30816: תספרו את החלקות.

מוחמד דראושה: לפי החלטה של ועדה מקומית - - -

קריאות: - - -

30816: חבר'ה, - - -

חמד עמאר: בואו לא נתווכח.

חמד עמאר: אנחנו נגרע מה שרשום כאן.

חמד עמאר: אם זה 1,167 או 1,090, לנו כוועדה זה לא משנה.

חמד עמאר: אחרי זה אתם תשברו את הראש כמה זה.

חמד עמאר: אנחנו גם לא יודעים לעשות חישובים.

חמד עמאר: אני בעצם לא יודע לעשות חישובים בנושא הזה.

30816: חברים, מעבר לגריעה הזאת הגריעה הזאת היא בנוסף לשטח שאמור להיגרע או שנגרע ממעלה יוסף לטובת שכונת חיילים משוחררים.

30816: בסך הכול כפי שאורי אמר כאן התוכנית הזאת נותנת מענה לתושבי חורפיש עד ל-21,000 עד 22,000 תושבים וזה מבורך.

30816: פה הרבה אין לנו מה להגיד.

30816: מה שיש להגיד זה רק תודות.

חמד עמאר: אז אתה לא תחזור לכאן 70 שנה.

חמד עמאר: לפי קצב הגידול 70 שנה לא תחזור לכאן.

30816: רציתי לכתוב פוסט בפייסבוק ולהגיד, הדיון האחרון שאני עושה בירושלים על תוכנית המתאר אבל אני באמת מקווה כך.

30816: חמד, כבוד יושב-ראש הוועדה, גם חבר וגם חבר כנסת, אתה הכול בשבילנו.

30816: אני רוצה להודות לך באופן לך אישי על כל המאמצים שעשית גם היום, גם בשבוע שעבר וגם לפני זה כדי להביא את הדיון הזה או להוציא את הדיון הזה לפועל ולאשר את הגריעה.

30816: אני רוצה להודות להרבה מאוד אנשים שנטלו חלק וליוו אותנו לאורך כל התקופה.

30816: אנחנו מדברים פה על יום שסוגר תקופה של כמעט חמש שנים.

30816: והרבה מאוד אנשים שהיו, החל מאכרם חסון שלא נמצא פה, הוא בחוץ לארץ, שגם כן כל פעם שאנחנו צריכים משהו משר האוצר ידעתי גם להתקשר ואם העברתי את הכול לפעמים אליו אז אני מתנצל למרות שהוא לא פה, אבל עשיתי את זה.

30816: לחברים האחרים, גם סאלח סעד, שייח' מוואפק טריף שישב אתנו לא פעם ברשות שמורות הטבע, לשאול, לגיא, לכל החברים שעשינו איתם אין ספור דיונים, למועצת הגנים הלאומיים, עד שהגענו למצב הזה.

30816: באמת מגיעה לכולם תודה רבה והכול בסוף הושג בהסכמה ובהבנה.

30816: היו הרבה מאוד חסמים, עברנו אותם.

30816: גם שם הטורים עלו, האמוציות עלו בחלק גדול מהדיונים ובסופו של דבר הצלחנו להגיע להבנה בנושא הזה והגענו לכאן מתואמים.

30816: לוועדה לתכנון ולבנייה, אורי, ולפני זה למתכנן של המחוזית, אלכס בזמנו שהתחיל את התוכנית הזאת, אורי עשה כברת דרך ארוכה בנושא הזה, לחץ מכל הכיוונים, וכל פעם שיש בעיה הוא נרתם לנושא הזה.

30816: יושב-ראש הוועדה הארצית לתכנון ולבנייה אביגדור יצחקי, גם זאב בילסקי בתקופה הקצרה שלו דחף ומגיע להם כל הכבוד.

30816: לוועדה עצמה, לגלית, לבינת שוורץ, לכל מי שהיה בוועדה לתכנון ולבנייה ארצית באמת מגיעה לו כל הכבוד.

30816: גם - - - יושבת-ראש הוועדה המקומית לתכנון ובנייה בתקופה הקצרה שלה, ישבה על התוכניות המפורטות, היא לחצה לא מעט כדי לקדם את הנושא הזה.

30816: לחברים שלי במועצה המקומית, גם מהנדס המועצה, גם לפרויקטור וגם למתכננים, המתכנן של תוכנית המתאר הכוללנית, דני קידר, מוסטפא אבו רומי, דראושה מייצג אותו פה, לרוזה דיאמנט שלא נמצא פה, גם להם מגיע כל הכבוד, עובדי המועצה, ובעיקר תודה לכל מי שסבל אותי בחמש השנים האלה כי לא הייתי קל עם אף אחד, לא איתם ולא עם הוועדות כדי להגיע - - -

חמד עמאר: אתה עושה נאום פרידה כי הוא לא מתמודד לרשות עוד פעם אז הוא עושה לנו נאום פרידה עכשיו.

קריאה: עוד מוקדם.

30816: הם אומרים שעוד מוקדם.

30816: אבל אני אומר לכם, בסופו של דבר להגיע אחרי חמש שנים להישג כזה ולהביא תוצר שכזה ליישוב ולתושבים ולא בחסד.

30816: אף אחד לא עשה לנו טובה.

30816: אני לא עשיתי טובה לאף אחד.

30816: זכותם של תושבי חורפיש לקבל את הטוב וזכותם לקבל מקום לדיור וזכותם לקבל פתרונות דיור, כמוהם כמו תושב תל אביב.

30816: אז אני שמח שהגענו לזה, שוב תודה רבה לכולם.

30816: לדעתי כל מילה נוספת מיותרת.

חמד עמאר: תודה לך.

חמד עמאר: אנחנו נקריא את הצו, בבקשה.

לירון אדלר מינקה: רק כדי שהחלטת הוועדה תהיה ברורה, זה השטח של ה-20 דונם הזה שלפי מה שאנחנו מבינים הוא לא כלול בתוכנית הכוללנית.

לירון אדלר מינקה: אני צריכה להוציא החלטה שהיא ברורה.

לירון אדלר מינקה: האם ההחלטה של הוועדה היא שהשטח הזה לא ייכלל בגריעה או שנכתוב?

לירון אדלר מינקה: - - -

קריאה: זה נכלל בגריעה.

קריאה: זה הקו.

30816: זה הקו של הגריעה.

חמד עמאר: כל מה שנמצא בתוך הקו הכחול נמצא בגריעה באופן ברור.

לירון אדלר מינקה: אבל הצו מדבר על שטחים מסוימים.

לירון אדלר מינקה: אני יכולה להגיד שהשטח הזה של ה-20 דונם, אם הוא לא נמצא בקו הכחול - - -

30816: אבל הוא בקו הכחול, גברתי.

30816: זה בדיוק הנושא.

30816: הוא בקו הכחול.

30816: הם רוצים שאנחנו נוציא אותו מהקו הכחול.

30816: לא נכון לעשות את זה.

לירון אדלר מינקה: אבל זו התוכנית הכוללנית והקו הכחול שלה הוא פה.

30816: זה נכלל פה.

30816: לכן הם ביקשו להוציא אותו מהגריעה.

30816: הצלחת פה ליצור משהו לא מובן.

30816: הבקשה של המתכנן גיל בן נון של רט"ג, של רשות שמורות הטבע, לשטח הזה של כ-20 דונם להוציא אותו מהגריעה, להשאיר אותו כביכול בשמורת הטבע, הוא מיועד לגריעה.

30816: אניא ומר וזה מה שנאמר פה ומה שנאמר על ידי כולם, חברים, הגריעה בהתאם לקו הכחול שאושר.

30816: אחרי זה נדבר עם רשות הטבע והגנים.

30816: זה הכול.

30816: זו הכוונה.

לירון אדלר מינקה: אבל ברגע שאנחנו עושים את הגריעה עשינו את הגריעה, אי אפשר יהיה לשנות.

30816: נכון.

לירון אדלר מינקה: יש הבדל בין הקו הכחול של התמ"מ לבין הקו הכחול של התוכנית הכוללנית, ובקו הכחול של התוכנית הכוללנית זה לא נמצא.

30816: אם אנחנו מדברים על הקו הכחול של התמ"מ וגיל בן נון ביקש - - -

חמד עמאר: אנחנו נאשר לפי הקו הכחול.

קריאה: של התמ"מ.

חמד עמאר: של התמ"מ.

30816: של התמ"מ, ואחרי זה אנחנו נדבר איתכם.

30816: אין בעיה.

חמד עמאר: כל מה שנמצא בתוך הקו הכחול וזו הבקשה של מינהל התכנון - - -

לירון אדלר מינקה: יש שתי תוכניות.

לירון אדלר מינקה: יש את הקו הכחול של התמ"מ שבה יש את העוד חלק הזה של ה-20 דונם.

חמד עמאר: הצו מדבר על התמ"מ.

לירון אדלר מינקה: על התמ"מ.

לירון אדלר מינקה: אבל התוכנית הכוללנית שאומרת מה יהיה בפועל שם זה להחלטת הוועדה.

חמד עמאר: הוועדה כאן לוקחת, אני לוקח את – לפני שאני נועל אתה מגיע?

חמד עמאר: זאב, אני לא יכול לא לתת לך לדבר.

30816: אתה הגעת אחרי כל המחמאות - - -

12941: מופיד, תודה רבה.

חמד עמאר: אני חייב להגיד לכם, זאב ואני היינו בכנסת ביחד, היה שיתוף פעולה אדיר בינינו, הרצנו חוקים ביחד ואישרנו אותם והעברנו אותם בקריאה ראשונה, שנייה ושלישית, והוא מגיע היום לוועדה.

חמד עמאר: אני מאוד שמח שהוא אצלי בוועדה והוא ייתן לנו את הסקירה, ואני חייב לשמוע אותך וטוב שהגעת עכשיו.

חמד עמאר: בבקשה.

12941: תודה רבה.

12941: קודם בירכת את חברת הכנסת הצעירה שיושבת שם.

חמד עמאר: בטח, היא יושבת שם.

חמד עמאר: אני מאוד שמח.

12941: מירי, תעבירי אותה לצד הזה של הח"כים.

12941: אדוני היושב-ראש, לכבוד לי לבוא היום.

12941: בתקופה שאני הייתי בכנסת אז היו חמישה חברי כנסת דרוזים.

12941: אבל כששאלו כמה יש לכם, אמרו שישה כי אני הייתי השישי.

30816: זה כבוד שלנו.

12941: ובאמת אני כל כך שמח להיות פה, ושהגעתי עוד בדקה ה-90 כדי לאשר תוכנית שמביאה את חורפיש ואת העדה כולה לקדמת הבמה, למקום שבו ממשלת ישראל והכנסת מדגישה את החשיבות שלה כלפי העדה והצעירים וכל מה שתמשיך.

12941: ואני רוצה לברך אותך מופיד ידידי על הזמן שהשקעת כי זה לא פשוט, לא פשוט.

12941: יושב פה גם אורי יושב-ראש הוועדה המחוזית.

12941: אורי, תעזוב את הטלפון עכשיו.

12941: חבר הכנסת בילסקי מדבר ואתה עכשיו - - - כולם השקיעו פה הרבה מאוד מאמץ, ואתה תנצח עכשיו ותוכיח לכולם שאפשר בדרך הנכונה להגיש תוכניות, להתמודד איתן ולהביא לכך שהתוכנית תאושר ואתה תוכל להרחיב ולעשות לתפארת מדינת ישראל.

12941: אדוני היושב-ראש, תודה רבה שנתת לי את זכות הדיבור ושהושבת אותי כאן לידך.

חמד עמאר: אני יכול לא?

חמד עמאר: קודם כל אני רוצה להודות לך שהגעת לוועדה.

חמד עמאר: אני רוצה לאחל לך בהצלחה בתפקיד שלך, אני מכיר אותך שנים רבות, אני יודע כמה אתה יכול.

חמד עמאר: קח את כל היכולות שלך ותביא אותן לידי מימוש בתפקיד החדש שקיבלת.

חמד עמאר: לא צריך יותר.

חמד עמאר: תהיה זאב שם.

12941: תודה רבה.

חמד עמאר: שיהיה לך בהצלחה.

חמד עמאר: תקראי את הצו.

30816: זאב בכל מקום.

לירון אדלר מינקה: "אכרזה על שמורת טבע (הר מירון) (תיקון), התשע"ח-2018 בתוקף סמכותי לפי סעיפים 22 ו-26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998 בהסכמת השר להגנת הסביבה, המועצה לגנים לאומיים, שמורות טבע ואתרים לאומיים, המועצה המקומית חורפיש, ובאישור ועדת הפנים והגנת הסביבה של הכנסת, אני מכריז לאמור: והתוספת מציינת את החלקות והגושים.

לירון אדלר מינקה: אני מבינה שהחלטת הוועדה היא להשאיר את ההחלטה הזאת כמו שהיא בלי להוציא את החלק הזה?

חמד עמאר: נכון.

חמד עמאר: נכון מאוד.

חמד עמאר: אני אצא להצבעה בעצמי ואני חבר הכנסת היחידי.

חמד עמאר: בעד – פה אחד

חמד עמאר: אז ברוב קולות זה עבר.

12941: פה אחד.

חמד עמאר: פה אחד.

חמד עמאר: שיהיה בהצלחה.

חמד עמאר: תודה רבה לכם.